NaiveNeuron/SloPal huggingface dataset:
Suja, Miroslav, poslanec NR SR (2022-12-06):
Ďakujem za slovo, pán predsedajúci. Ja jediný som nezablahoželal šťastného Mikuláša alebo bohatého Mikuláša. Ja si myslím, že táto vláda dáva mikulášsky darček slovenským občanom každý deň, tak nechcem si z nich robiť ešte srandu, že im to takto budem hovoriť. A teraz konkrétne k veci. Pán Kremský, vymožiteľnosť práva je u nás strašne dlhá a finančne náročná. Takže hovoriť, že sa môžu domáhať na súde, je dosť také tiež, si myslím, nefér. Kým sa domôžu nejakej pravdy, tak sťažovatelia môžu dávno skrachovať. Mňa len mrzí, že včera v tom pôvodnom znení vášho pozmeňujúceho návrhu bol aj ten strop od 1 MW a že teraz sa to vytratilo a takto nám vznikli tie problémy, o ktorých tu hovoríme. Mohlo to tam ostať. Ja si myslím, že vôľa naprieč politickým spektrom by bola alebo by sa našla, ak chceme byť energeticky čo najviac nezávislí. Keď nie, tak potom neviem, na čo sa tu hráme. Ďakujem.
Blanár, Juraj, podpredseda NR SR (2021-03-30):
S faktickou poznámkou, pani poslankyňa Miriam Šuteková, nech sa páči.
Laurenčík, Milan, podpredseda NR SR (2021-05-12):
Ďalšiu faktickú poznámku má pripravenú pán poslanec Ján Herák. Máme tu pána poslanca Heráka? Nemáme. Stráca možnosť vystúpiť. Ako ďalší s faktickou poznámkou vystúpi pán poslanec Marek Šefčík. Nech sa páči.
Ďuriš Nicholsonová, Lucia, podpredsedníčka NR SR (2018-10-18):
Pán poslanec Baláž.
Bugár, Béla, podpredseda NR SR (2011-03-25):
Ďakujem. Otváram rozpravu k týmto štyrom zmluvám a pýtam sa, či sa hlási niekto do rozpravy k tomuto bodu alebo k týmto bodom. Konštatujem, že nie je to tak. Vyhlasujem rozpravu za skončenú. Ďakujem aj navrhovateľovi, aj spravodajkyni. Vážené panie poslankyne, páni poslanci, mali by sme teraz rokovať o bode 43 – o návrhu poslancov Szilárda Somogyiho, Ľuboša Majera a Kamila Krnáča na vydanie zákona č. 253/1994 Z. z. o právnom postavení a platových pomeroch starostov obcí a primátorov. Vzhľadom k tomu, že tu nemáme ani, teda nemáme spravodajcu, pýtam sa, či je všeobecný súhlas, aby sme tento bod predložili na budúci týždeň. (Súhlasná reakcia pléna.) Ďakujem pekne. Takže pán minister je proti. (Smiech v pléne.) Takže mali by sme pokračovať ďalším návrhom a ďalšími, kde navrhovateľom je pán poslanec Ivan Štefanec. Vraj pán Procházka, pán poslanec Procházka je v Národnej rade, takže skúsime. Takže nasledujúcim bodom teda bude rokovanie o návrhu Výboru Národnej rady Slovenskej republiky pre európske záležitosti na vydanie ústavného zákona, ktorým sa mení a dopĺňa ústavný zákon č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie (tlač 194). Návrh ústavného zákona odôvodní predseda výboru Ivan Štefanec. Nech sa páči.
Pčolinský, Peter, podpredseda NR SR (2023-02-08):
Pán poslanec Čepček.
Viskupič, Jozef, poslanec NR SR (2016-05-18):
Ďakujem, pán predseda. No, ďakujem obom pánom poslancom za faktické poznámky. Prvá poznámka. Ja som hovoril o zaradení riešenia reťazenia funkcií do programového vyhlásenia vlády, čo sme urobiť mohli a nemuselo sa nám stať, že to, že sa obmedzili ako keby platy z dvoch verejných funkcií, sme nechali na striebornej tácke vláde SMER-u, ktorá skončila teraz v marci. Čiže my sme predkladali, myslím si, jeden alebo dvakrát presne tento typ, ktorý bol jednoduchý zákon. Čiže to, aby bol jeden príjem z verejnej funkcie a druhý bol na úrovni životného minima alebo minimálnej mzdy, sme predkladali a chceli do programového vyhlásenia vlády, to bol jednoduchý zákon. Ak by sme mali zadefinované v programovom vyhlásení vlády, že budeme chcieť vyriešiť problém reťazenia funkcií aj s tým, že budeme žiadať o podporu o zmenu ústavy, máme silný politický dokument a silne označenú tému. To bola poznámka na to, že mohli sme mať toto vyriešené už dávno, akurát vtedy nebola veľmi politická vôľa ani medzi našimi a, tam sa asi zhodneme, vtedajšími koaličnými partnermi. Sme v inej situácii, toto nechajme tak, máme tu nastolený návrh zákona, zmeny ústavného zákona a dúfam, že presne bude teraz pred verejnosťou vidieť, kto má reálny a úprimný záujem túto vec pre slovenskú spoločnosť vyriešiť a kto nie. Ja sa teda prihováram za to, aby sme reťazenie funkcií raz vyriešili, pretože to spôsobuje viac zla ako dobra. Máme dostatočné množstvo šikovných ľudí, ktorí sa môžu o verejné funkcie uchádzať a nemusia to byť multifunkcionári, ktorí vedia mať aj v niektorých regiónoch päť-šesť funkcií, ktorí sú platení z verejných zdrojov. Toto zamedzme, jeden krok máme na stole.
Hazucha, Ivan, poslanec NR SR (2023-12-07):
Pán Viskupič, ďakujem pekne. Pán Viskupič, vaše pripomienky sú z istého pohľadu opodstatnené, najmä keď ten uhol pohľadu môže byť opozičný. Avšak k meritu veci. Aké majú dnes mladí ľudia možnosti, keď si chcú založiť rodinu a chcú opustiť mama-hotel, majú možnosti ísť do seriózneho nájomného bývania? Minulý týždeň sa vám tu, sa nám tu vykrikovalo, že sme podviedli ľudí vo voľbách a neplníme sľuby. Po troch týždňoch už nás bilancujete. A dnes kritizujete zase, že plníme sľub. Spomeňme si ale na vaše programové vyhlásenie vlády v súvislosti s nájomným bývaním. Kde je tých 20-tisíc nájomných bytov ročne postavených na Slovensku? Koľko sa ich reálne postavilo? Áno, viem, žiadna vláda to uspokojivo neriešila. Ale práve tá vaša si na tom postavila časť volebnej agendy. Keby bol dostatok nájomných bytov, či už štátnych alebo mestských, vaše pripomienky by boli plne oprávnené. Ale nie sú postavené. A ísť do nájomného bývania do súkromných nájmov? Tie sú finančné mrzačenie všetkých tých najslabších mladých ľudí. Do takých podmienok majú ľudia privádzať deti? Keď nemajú žiadnu istotu, kedy a o koľko sa im zvýši nájom, kedy príde žiadosť k vyprataniu bytu, k uvoľneniu a výmene nájomníka. Toto sú dnes smutné reálie mladých ľudí. Takže táto pomoc má opodstatnenie aj s tým, že je limitovaná tým 1,6-násobkom. Ďakujem pekne.
Kresák, Peter, poslanec NR SR (2019-10-18):
Ďakujem pekne, pán predsedajúci, iba veľmi krátko. Chcem sa poďakovať všetkým, ktorí vystúpili v rozprave, ktorí sa vyjadrili k prednesenému návrhu. Zopakujem iba toľko, že padli tu, myslím si, že veľmi zaujímavé myšlienky na to, ako ten návrh ešte rozšíriť. Ja, samozrejme, poviem za seba, ale myslím, že aj ostatných predkladateľov, sme pripravení diskutovať o zmysluplnom skvalitnení tohto návrhu. A na záver mi dovoľte iba poďakovať aj za to, že to bola skutočne vecná, vecná diskusia a že vlastne na moje, nechcem povedať prekvapenie, na moje potešenie vlastne by som povedal, že naprieč politickým spektrom sme sa dokázali baviť vecne a nie na seba útočiť. Ďakujem pekne.
Grendel, Gábor, podpredseda NR SR (2022-10-06):
Asi to bude Ursula von der Leyenová.
Kvorka, Ján, poslanec NR SR (2019-11-27):
Ďalej budeme hlasovať o bode 14 zo spoločnej správy, ktorý navrhol vyňať na osobitné hlasovanie pán poslanec Simon, odporúčaním gestorského výboru schváliť.
T. Cabaj, podpredseda NR SR: (2009-09-08):
Otváram všeobecnú rozpravu. Konštatujem, že písomne sa do rozpravy neprihlásil nikto. Má záujem niekto, panie poslankyne, poslanci, sa prihlásiť ústne do rozpravy? Nie je to tak. Konštatujem, že do rozpravy sa nikto neprihlásil. Končím možnosť prihlásiť sa do rozpravy, zároveň vyhlasujem rozpravu za skončenú. Zrejme pán minister ani spravodajca sa nechcú vyjadriť, keďže žiadna rozprava nebola. Prerušujem rokovanie o tomto bode programu. Tak ako bolo dohodnuté, hlasovať sa bude o 17. hodine. Budeme pokračovať v prvom čítaní vládnym návrhom zákona, ktorým sa mení a dopĺňa zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh zákona má parlamentnú tlač 1194, návrh na jeho pridelenie na prerokovanie výborom je v rozhodnutí predsedu č. 1228. Nech sa páči, pán minister, uveďte aj tento vládny návrh zákona.
P. Hrušovský, predseda NR SR: (2005-05-20):
Teraz dávam slovo pánovi poslancovi Gálovi, ktorý je prihlásený do rozpravy za poslanecký klub SMK.
Remišová, Veronika, poslankyňa NR SR (2019-02-18):
Ďakujem kolegovi Poliačikovi. Pripomenul jednu veľmi dôležitú vec, hovoril o vede a výskume, týka sa to programu Horizont. Do programu Horizont Slovensko dáva nepomerne viac peňazí, ako z neho dostáva, niektoré prepočty dokonca hovoria o pomere na každé euro, ktoré ide od nás do programu Horizont, my dostaneme len jednu pätinu, 20 centov, čo je žalostne málo, a je to výsledok toho, že sme nepripravení a nerobíme nič pre to, aby sme mohli čerpať, aby sme mohli čerpať podporu aj z toho európskeho programu, kde sú veľké peniaze. Kolega Poliačik sa mýlil ale v jednom, pani ministerku si budeme pamätať (povedané so smiechom), myslím, že aj kolegovia v Slovenskej akadémii vied si veľmi dobre zapamätajú toto obdobie ako obdobie, kedy Slovenskú akadémiu vied ministerstvo skoro položilo na kolená. Študenti si to takisto budú pamätať, budú si to pamätať ako obdobie, kedy plagiátorstvo a opisovanie je niečo, za čo nemožno šikanovať, lebo však to sú len nejaké úvodzovky. A vedci si to takisto budú pamätať ako rok, kedy sa prideľovali dotácie firmám, ktoré nikdy výskum a vývoj nerobili, a, žiaľ, je to smutné a nášmu školstvu to vôbec nepomôže.
P. Paška, predseda NR SR: (2007-03-27):
Vážený pán minister zahraničných vecí, dámy a páni, dovoľte, aby som za skupinu navrhovateľov, ktorú tvoria členovia poslaneckých klubov SMER-u – sociálnej demokracie, Slovenskej národnej strany a Ľudovej strany – Hnutia za demokratické Slovensko, predniesol návrh textu vyhlásenia Národnej rady k riešeniu budúceho štatútu srbskej provincie Kosovo. Národná rada Slovenskej republiky vyjadrujúc presvedčenie, že úplná a ničím neobmedzená nezávislosť provincie Kosovo nie je v záujme stability regiónu vystaveného dlhé roky tragédiám a krízam; že všetky možnosti dialógu na dosiahnutie dohody neboli vyčerpané; že riešenie budúceho štatútu provincie Kosovo musí vychádzať z rešpektovania Charty Organizácie Spojených národov a ostatných medzinárodných právnych noriem; že budúci štatút provincie Kosovo nezaloží precedens v medzinárodnom práve; očakáva od vlády Slovenskej republiky, že bude hľadať spoločné riešenie budúceho usporiadania pomerov na západnom Balkáne v spolupráci s ďalšími členskými krajinami Európskej únie a s jasnou perspektívou integrácie krajín západného Balkánu do Európskej únie; a pripomína rozhodnutia vlády Slovenskej republiky z roku 1999, ktoré prispeli k destabilizácii regiónu západného Balkánu; a zároveň verí, že takto vyjadrená vôľa Národnej rady Slovenskej republiky prispeje k stabilizácii pomerov v danom regióne. Dámy a páni, predložené vyhlásenie, vyjadrujúce stanovisko poslancov Národnej rady k riešeniu Kosova, vychádza zo skutočnosti, že stabilizácia regiónu západného Balkánu je v bezprostrednom záujme Slovenskej republiky. Za základný cieľ považuje okrem udržania stabilného prostredia v regióne predovšetkým odstránenie akýchkoľvek príčin vzájomnej neznášanlivosti, ktorá by eventuálne mohla prerásť do vojnových konfliktov. Bezpečnostná rada OSN bude rozhodovať o prijatí rezolúcie, ktorá vytvorí priestor na stanovenie budúceho štatútu Kosova. Predložené vyhlásenie Národnej rady reflektuje skutočnosť, že Slovenská republika si uvedomuje svoj diel zodpovednosti za budúcnosť tohto priestoru, a preto chce prispieť k prijatiu takej rezolúcie, ktorá by vytvorila čo najvhodnejšie podmienky na mierové spolužitie všetkých občanov v danom regióne. Dámy a páni, splnenie podmienok uvedených v predloženom vyhlásení Národnej rady môže vytvoriť adekvátny priestor na presadzovanie spravodlivého riešenia budúceho štatútu Kosova a na nastolenie trvalého mieru a stability v regióne, čo je, predpokladám, bytostný záujem všetkých nás, ako tu sedíme. Ďakujem pekne.
Pčolinský, Peter, podpredseda NR SR (2023-02-14):
Záverečné slovo, pán spravodajca.
Dostál, Ondrej, poslanec NR SR (2018-05-10):
Ďakujem, pán premiér. Na úvod k tomu Miklošovi, ktorý zobral samosprávam. No Mikloš zobral samosprávam, pretože musel na celoštátnej úrovni riešiť tú sekeru, ktorú vytvorila druhá Ficova vláda, napriek kríze nebola ochotná šetriť. Ale áno, príjmy samospráv stúpajú, napriek tomu nevieme, či sú dostatočné na financovanie tých kompetencií, ktoré im zveril zákon. A tu by som rád upozornil na to, že to bola práve strana SMER alebo jej poslanci, ktorí v decembri roku 2011 iniciovali uznesenie parlamentu o tom, že by vláda mala vypracovať komplexný audit verejnej správy, a teda nielen samosprávy, ale aj štátnej správy, a predložiť do parlamentu. A napriek tomu, že odvtedy prakticky nepretržite je strana SMER pri moci, má svojho premiéra, tak toto uznesenie nenaplnila, spravila nejaký čiastkový audit, ktorý sa týkal samosprávy, nespravila audit, ktorý by sa týkal štátnej správy, a už vôbec ho nepredložila parlamentu. Napriek tomu vám ďakujem za vašu odpoveď. Je to vaša historicky prvá odpoveď na hodine otázok ako premiéra, a teda je to aj do istej miery vec nejakej historickej náhody, pretože okrem mňa sa opäť opýtalo iba 14 poslancov SMER-u, sedem otázok sa týka pani kancelárky Merkelovej, päť otázok vášho stretnutia s rakúskymi najvyššími predstaviteľmi a dve otázky ZMOS-u a regiónov. Takže sa chcem spýtať, či v rámci korektného prístupu k verejnej správe a k správe vecí verejných nechcete zmeniť aj túto prax, teda že vám nebudú vaši vlastní poslanci klásť servilné otázky, ale dáte priestor pre opozíciu, lebo pokračujete v neblahej praxi vášho predchodcu. (Reakcie z pléna.)
Paška, Pavol, predseda NR SR (2012-12-05):
Pán poslanec Chmel.
Číž, Miroslav, poslanec NR SR (2010-12-09):
Ďakujem pekne. Vážená pani kolegyňa, no, začala ste prejav tým, že teda, že zákon, ktorý prijala predchádzajúca vláda, že hlavným problémom je, že bolo ukázať, kto tu je pánom a podobne. No výrazne to celý váš prejav spolitizovalo a trošku vám, musím vám to povedať, zavanul na mňa ten dych, ktorý tu už nebol z vystúpení radikálnych predstaviteľov SMK v predchádzajúcom volebnom období. Kolektívna diskusia znamená nielen uvádzať čo je logické, argumenty v prospech vlastných tvrdení, ale vyrovnať sa aj s vážnymi argumentmi protivníka. Empatiu k tomu pomyselnému protivníkovi, ktorým sme teda my, ktorí akože hájime teda záujmy väčšinového národa, ak chceme, alebo teda aj záujmy štátneho jazyka na území Slovenska. Tá diskusia bude mať význam vtedy, keď teda budeme si vyvracať, prípadne nejakým spôsobom sa vyrovnávať s argumentmi, ktoré sú dôležité. Jeden z mojich základných je, a zažíval som to, že mám priateľa, ktorý žije na národnostne zmiešanom území, kde teda Slováci sú v dramatickej väčšine, kde bol trikrát až štyrikrát poprosiť na orgáne samosprávy, prosím vás, ale dajte to aj v slovenčine správy, keď sú. Išlo o banálny problém zaštepenia psa. Dajte to aj v slovenčine, aby som, keď som ja tam, aby som mohol využiť tie služby a tak ďalej, kde demonštratívne odmietli tento krok urobiť. Tu aj ten drobný moment, ak existuje teda právo, tak to právo musí byť vynútiteľné. Pre prípad konfliktu musí byť nejaký mechanizmus. Tisíckrát s vami súhlasím, že treba s takýmto mechanizmom narábať nesmierne citlivo, ale naozaj iba pri demonštrovanom porušovaní musí byť aspoň symbolická možnosť nejakým spôsobom, keďže ide o citlivú otázku, je aj túto sankciu mať k dispozícii a nejakým spôsobom aspoň trošičku teda snažiť sa, aby sme pravidlá, ktoré sa dohodnú na centrálnej úrovni, aby sa používali na celom území Slovenska. Takže tu je napríklad argument, s ktorým sa treba vyrovnať a kto chce korektne hovoriť o menšinových záujmoch, musí sa vyrovnávať aj so záujmami... (Prerušenie vystúpenia časomerom.)
Šeliga, Juraj, podpredseda NR SR (2020-09-22):
Ďakujem. S reakciou na faktické poznámky, pán poslanec Dostál.
Pellegrini, Peter, predseda NR SR (2015-09-30):
Ďakujem pekne, pán navrhovateľ. Teraz dávam slovo pánovi poslancovi Kvasničkovi, ktorého určil navrhnutý gestorský výbor pre kultúru a médiá, aby vystúpil. Nech sa páči.
Smolíková, Eva, poslankyňa NR SR (2017-11-30):
Ďakujem za slovo, pán predsedajúci. Ctení kolegovia dovoľte mi, aby som vám predniesla návrh poslancov Národnej rady Slovenskej republiky Evy Smolíkovej, Andrej Danka, Tibora Bernaťáka a Tibora Jančulu na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Cieľom predloženého návrhu zákona je odstrániť problém pri interpretácii a aplikácii § 5 a § 38 ods. 4 zákona č. 596/2003 Z. z. v znení neskorších predpisov a tak zamedziť prípady, že napríklad školské zariadenia, ako sú školské jedálne či centrá voľného času, prijímajú deti a žiakov alebo vykonávajú voči nim iné opatrenia na základe rozhodnutia vydaného v rámci správneho konania. Pritom z okruhu riaditeľov škôl a školských zariadení sú orgánmi štátnej správy v školstve len riaditeľ základnej školy a riaditeľ strednej školy. Precizovaním príslušných ustanovení zákona č. 596/2003 Z. z. sa tak zároveň odstránia pochybnosti o tom, ktoré subjekty v rámci sústavy škôl a školských zariadení sú povinné vykonávať verejnú moc elektronicky a mať zriadenú elektronickú schránku ako orgány verejnej moci. Ďalej, novela zákona ďalej uľahčí ministerstvu školstva ako správcovi a prevádzkovateľovi centrálneho registra škôl, školských zariadení, elokovaných pracovísk a zriaďovateľov plnenie úloh povinnej osoby voči registru právnických osôb, podnikateľov a orgánov verejnej moci v správe Štatistického úradu. Ustanovenia spomenutého zákona upravujúce postavenia riaditeľa školy a školského zariadenia či sieť škôl a školských zariadení a centrálny register škôl sa dopĺňajú alebo precizujú tak, aby sa zabezpečila včasná migrácia všetkých potrebných údajov od zriaďovateľov cez okresné úrady do centrálneho registra škôl, ako zdrojového registra a z neho ďalej do registra právnických osôb ako referenčného registra. Sme v prvom čítaní. Ďakujem pekne, aj ja som nateraz skončila.
Danko, Andrej, podpredseda NR SR (2024-10-29):
Ďakujem. Spravodajkyňa? Nie? Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený ako tlač 508, návrh na jeho pridelenie na prerokovanie výborom je v rozhodnutí č. 533. Prosím podpredsedu vlády a ministra životného prostredia Slovenskej republiky Tomáša Tarabu, aby vládny návrh zákona uviedol. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 508.)
Laššáková, Jana, podpredsedníčka NR SR (2012-08-08):
Na vystúpenie pani podpredsedníčky nie je žiadna faktická poznámka. Ďalší ústne prihlásený do rozpravy je pán poslanec Frešo, nevidím ho v sále, stráca poradie. Pán poslanec Kuffa, nech sa páči.
Kollár, Boris, predseda NR SR (2022-12-22):
Nech sa páči, pán poslanec, máte slovo.
Figeľ, Ján, podpredseda NR SR (2014-07-01):
Ďakujem pekne. Teraz dávam slovo spoločnému spravodajcovi z výboru pre hospodárske záležitosti pánovi poslancovi Michalovi Bagačkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru k tomuto návrhu. Nech sa páči.
V. Faič, poslanec: (2001-12-12):
J. Migaš, predseda NR SR: Panie poslankyne, páni poslanci, návrh pred chvíľou predniesol pán poslanec Topoli. Prezentujme sa a hlasujme o návrhu pána poslanca Topoliho. Hlasujme. Hlasujeme o návrhu pána poslanca Topoliho, ktorý predniesol v rozprave. (Hlasovanie.) Prítomných je 94 poslancov, za 18, proti 33, zdržalo sa 40, nehlasovali 3. Návrh pána poslanca Topoliho sme nechválili. Pýtam sa spoločného spravodajcu, aké má návrhy na pokračovanie prerokovania tohto vládneho návrhu zákona v treťom čítaní podľa § 84 ods. 2 zákona o rokovacom poriadku. Pán spravodajca, nech sa páči.
B. Bugár, podpredseda NR SR: (2005-05-13):
Ľ. Navrátilová, poslankyňa: Áno, ďakujem za slovo. Pani kolegyňa Dolník, chcem kratučko reagovať na tú časť vášho vystúpenia, ktorou ste komentovali vystúpenie pána Ondriaša. Ja by som chcela povedať, že on robí tuná jednu veľmi dobrú a záslužnú vec. Mne vadí v tomto parlamente a dosť ťažko som to znášala, že medzi jednotlivými politickými stranami je toho veľmi málo, čo ich spája. Ale po vystúpení pána Ondriaša vždycky nachádzam, že je tuná niečo, čo nás spája. Ďakujem.
Madej, Róbert, poslanec NR SR (2013-04-30):
Ďakujem pekne. Vážená pani predsedajúca, vážený pán minister, vážené panie poslankyne, vážení páni poslanci, predseda Národnej rady Slovenskej republiky svojím rozhodnutím z 30. apríla 2013 č. 502 pridelil Ústavnoprávnemu výboru Národnej rady Slovenskej republiky návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (tlač 499). Ústavnoprávny výbor o návrhu vlády na skrátené legislatívne konanie nerokoval, pretože podľa § 52 ods. 2 zákona o rokovacom poriadku nebol uznášaniaschopný. Vážená pani predsedajúca, prosím, aby ste o predmetnom návrhu otvorili rozpravu.
Glváč, Martin, podpredseda NR SR (2019-06-25):
Pán poslanec Martinák.
Hort, Milan, podpredseda NR SR (2011-10-19):
Ďalej sa do rozpravy prihlásil pán poslanec Ondrej Dostál. Nech sa páči.
Gabániová, Darina, poslankyňa NR SR (2018-02-06):
Ďakujem. Pán predseda, prosím, dajte hlasovať o tom, že Národná rada vyslovila súhlas s predmetným protokolom a rozhodla, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi.
Počiatek, Ján, minister dopravy, výstavby a regionálneho rozvoja SR (2014-06-12):
Presne tak.
Hort, Milan, podpredseda NR SR (2010-10-12):
Pán poslanec Burian bol jediný prihlásený do rozpravy písomne, a preto sa pýtam teraz, kto sa chce prihlásiť do rozpravy ústne? Pán poslanec Kažimír, pán poslanec Petrák. Uzatváram možnosť prihlásiť sa do rozpravy ústne. Slovo má pán poslanec Peter Kažimír, nech sa páči.
Danko, Andrej, podpredseda NR SR (2024-06-26):
Pán poslanec Dostál, pripraví sa pán poslanec Čaučík.
Senko, Ján, poslanec NR SR (2014-09-12):
Pani predsedajúca, keďže sme odhlasovali body zo spoločnej správy, hlasovali sme aj o pozmeňujúcom návrhu, dajte hlasovať o tom, že vládny návrh zákona prerokujeme v treťom čítaní.
Poliačik, Martin, poslanec NR SR (2016-04-19):
Ďakujem, Lucia, za tvoju reč. Som veľmi rád, že máme podpredsedníčku parlamentu s názorom a s agendou. Že máme podpredsedníčku parlamentu, ktorá vie, že práve teraz je potrebné zastať sa menšín, a to všetkých menšín, pretože sú mnohí ľudia na Slovensku, ktorí sa cítia ohrození, sú ľudia na Slovensku, ktorí sa cítia, že nie sú v bezpečí v tomto štáte a že útoky na nich sa stávajú bežnou súčasťou spoločenského diskurzu. Som rád, že si sa voči tomuto ohradila. Som rád, že si neostala iba na povrchu, ale išla si do konkrétnych a jasných návrhov, čo sa dá aj v oblasti sociálnej práce, v oblasti podpory rodiny, v oblasti podpory žien urobiť, a že neostávame ako najsilnejšia opozičná strana len pri kritike, ale prichádzame s konkrétnymi návrhmi, kde môžeme vstúpiť s vládou do konštruktívneho dialógu. Takisto som rád, že všetky tie kuvičie hlasy, ktoré mohli hovoriť, že SaS-ka znovu dáva ženu do vedenia parlamentu na okrasu, teraz sklapnú. Pretože to, čo si predviedla, bol podľa mňa štátnický príhovor, ktorý vedel odhadnúť, aká je situácia v krajine, vyjadril sa k podstatným veciam a nastavila si agendu, na ktorej môžeš teraz kľudne štyri roky pracovať, a na konci možno uvidíme aj výsledky. Ďakujem veľmi pekne.
Saloň, Marián, poslanec NR SR (2022-05-10):
Ďakujem pekne. Pán kolega Valášek, vitajte v opozícii. Som sa práve dozvedel, že ste môj opozičný kolega. To nemyslíte vážne!
Hrnčiar, Andrej, podpredseda NR SR (2018-03-14):
Ďakujem. Dve faktické poznámky. Nech sa páči, pani poslankyňa Shahzad.
K. Sárközy, poslankyňa: (2003-12-16):
Najprv budeme hlasovať o Kamilovi  Vajnorskom.
B. Bugár, podpredseda NR SR: (2005-02-09):
I. Harna, poslanec: Áno.
Hort, Milan, podpredseda NR SR (2010-11-03):
Ďalej pán poslanec Sulík, nech sa páči.
V. Veteška, podpredseda NR SR: (2007-03-21):
(Hlasovanie.) Prítomných 140, za 129, proti 1, zdržalo sa 10, hlasovali všetci. Konštatujem, že Národná rada pridelila návrh tohto zákona výborom, určila gestorský výbor a stanovila termíny na jeho prerokovanie vo výboroch v druhom čítaní. Teraz prosím spravodajkyňu z navrhnutého gestorského výboru, výboru pre pôdohospodárstvo, životné prostredie a ochranu prírody, pani Magdu Košútovú, aby uviedla hlasovanie v prvom čítaní o vládnom návrhu zákona, ktorým sa mení a dopĺňa zákon č. 193/2005 Z. z. o rastlinolekárskej starostlivosti a o zmene a doplnení niektorých zákonov . Nech sa páči.
Madej, Róbert, poslanec NR SR (2014-10-21):
Ďakujem pekne. Ako o poslednom pozmeňovacom návrhu budeme hlasovať o pozmeňujúcom návrhu pána poslanca Puciho.
Blanár, Juraj, podpredseda NR SR (2022-06-16):
Pán poslanec Kamenický s faktickou poznámkou.
Laššáková, Jana, podpredsedníčka NR SR (2015-03-17):
Pán poslanec Bublavý, nech sa páči.
Gy. Juhász, poslanec: (2009-10-29):
Predseda Národnej rady Slovenskej republiky rozhodnutím zo dňa 23. septembra 2009 č. 1252 pridelil návrh na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodársku politiku. Za gestorský výbor určil Výbor Národnej rady Slovenskej republiky pre hospodársku politiku a lehotu na prerokovanie návrhu vo výboroch vrátane v gestorskom výbore určil do 16. októbra 2009. Ústavnoprávny výbor Národnej rady Slovenskej republiky o návrhu rokoval 13. októbra 2009 a prijal uznesenie č. 711. Výbor Národnej rady Slovenskej republiky pre hospodársku politiku o návrhu rokoval 6. októbra 2009 a prijal uznesenie č. 564. V týchto uzneseniach výbory odporúčali Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas so Zmluvou medzi Slovenskou republikou a Českou republikou o údržbe a opravách cestných mostných objektov a úsekov ciest na slovensko-českej štátnej hranici a rozhodnúť o tom, že ide o medzinárodnú zmluvu podľa čl. 7 ods. 5 Ústavy Slovenskej republiky a táto má prednosť pred zákonmi. Gestorský výbor na základe stanovísk príslušných výborov vyjadrených v ich uzneseniach a stanovísk poslancov gestorského výboru vyjadrených v rozprave k tomuto návrhu odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas so Zmluvou medzi Slovenskou republikou a Českou republikou o údržbe a oprave cestných mostných objektov a úsekov ciest na slovensko-českej štátnej hranici a rozhodnúť o tom, že ide o medzinárodnú zmluvu podľa čl. 7 ods. 5 Ústavy Slovenskej republiky a táto má prednosť pred zákonmi. Spoločná správa výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o údržbe a opravách cestných mostných objektov a úsekov ciest na slovensko-českej štátnej hranici vrátane návrhu uznesenia Národnej rady Slovenskej republiky bola schválená uznesením gestorského výboru zo dňa 14. októbra 2009 č. 592. Pani predsedajúca, prosím, otvorte rozpravu.
Paška, Pavol, predseda NR SR (2012-10-23):
Pán poslanec Blaha.
Jurinová, Erika, poslankyňa NR SR (2017-02-14):
Ďakujem pekne. Rada by som upozornila členov výboru pre ľudské práva a národnostné menšiny, že výbor, 20. schôdza výboru sa začína o 12. hod. v miestnosti č. 30 na prízemí.
Pellegrini, Peter, predseda NR SR (2024-02-08):
Prezentujme sa a hlasujme o bode 30 pána poslanca Galka a Grendela. (Hlasovanie.) Prítomných 140 poslancov, za 26, proti 76, zdržalo sa 36, nehlasovali 2. Tento bod sme neschválili.
Krajčí, Marek, poslanec NR SR (2022-05-04):
Vážené pani poslankyne, vážení páni poslanci, v súlade s § 73 ods. 1 zákona o rokovacom poriadku som bol určený Výborom Národnej rady SR pre zdravotníctvo za spravodajcu k návrhu uvedeného zákona, tlač 976. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: ústavnoprávny výbor slovenskej, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 10. júna 2022 a v gestorskom výbore do 13. júna 2022. Pán predseda, otvorte, prosím, všeobecnú rozpravu.
Šeliga, Juraj, podpredseda NR SR (2020-11-04):
Pán poslanec Lukáč.
Poliačik, Martin, poslanec NR SR (2019-04-04):
No, vidíte, pán Antal, ale toto je to základné nedorozumenie, že niekedy v roku 1990 vletela do vášho života maličkosť, ktorej hovoríme voľný trh, a že obchodníci sa správajú podľa toho, aké majú na trhu podmienky. Oni sa nesprávajú podľa toho, čo si vy myslíte alebo čo nejaký Poliačik obhajuje v parlamente. Oni sa správajú podľa toho, že sa pozrú, aké budú mať náklady, podľa toho nastavia ceny a podľa toho premietajú vlastne do cien to, kde očakávajú, že im tie náklady sa zvýšia. A, a v momente, keď sa to stane plošne a žiadna konkurencia ich netlačí k tomu, aby tie ceny išli dole, tak jednoducho bez ohľadu na to, čo si vy myslíte alebo čo si ja myslím, alebo čo si myslí ktokoľvek iný v tejto sále, nemajú jediný dôvod tie ceny dať na späť. Nemajú. No pretože trh... (Prerušenie vystúpenia predsedajúcim.)
B. Bugár, podpredseda NR SR: (2004-03-10):
(Hlasovanie.) Prítomných 134 poslancov, za 102, proti 1, hlasovania sa zdržali 30, nehlasoval 1. Konštatujem, že sme v treťom čítaní . Otváram rozpravu v rámci tohto čítania a pýtam sa, či sa hlási niekto do rozpravy? Konštatujem, že nie je to tak. Vyhlasujem rozpravu v tomto čítaní za skončenú. Nech sa páči, posledné hlasovanie.
V. Veteška, podpredseda NR SR: (2008-07-03):
Teraz budeme pokračovať odpoveďami členov vlády na otázky poslancov a poslankýň. Prvá otázka je od poslankyne Márie Sabolovej na ministerku pôdohospodárstva Zdenku Kramplovú a znie: „Poznáte...“ Pardon, pardon. Prvá otázka je zhodná s tou otázkou, ktorú dostal aj pán predseda vlády. Tak ja ju prečítam a budete na ňu odpovedať: „Poznáte prípad „plagiátorstva“ pani riaditeľky ŠVPS v Dolnom Kubíne MVDr. Kantíkovej? Aké dôsledky vyvodíte pri takomto morálnom zlyhaní?“ Nech sa páči, pani ministerka.
Hrnčiar, Andrej, podpredseda NR SR (2019-05-10):
Prosím, prezentujme sa a hlasujme. (Hlasovanie.) Prítomných 137, za 131, zdržalo sa 6. Konštatujem, že Národná rada sa uzniesla, že tento návrh zákona prerokuje v druhom čítaní.
Pročko, Jozef, poslanec NR SR (2023-11-16):
Ďakujem. Veronika, spomínala si, že naozaj táto vládna koalícia vo svojom programovom vyhlásení vlády ide brať ľuďom. Je to tak napísané a je to veľká pravda. Nám tvrdili, že robíme atómovky, nám tvrdili, že rozdávame peniaze bez toho, že by boli nejako kryté. No ja si myslím, že keď by oni 12 rokov vládli tak, že by nekradli, tak by tu bolo naozaj na toľko rozdávania pre ľudí, že by Slováci boli veľmi šťastní. Ale 12 rokov sa tu diali také neprávosti a také krivdy, ktoré teraz budú pokračovať, pretože oni idú brať ľuďom. Ale to, aby mohli dávať našim ľuďom, musia niekde zobrať. No a takýmto spôsobom oni jednoducho zoberú ľuďom a budú mať na ďalšie rabovanie. Hovorila si aj o mimovládkach a o tom, že naozaj ich chcú zrušiť. A to je presne to, čo robí Fico aj Pellegrini teraz, že naozaj obmedzujú novinárov, tak oni budú obmedzovať aj mimovládky, pretože v tých mimovládkach nie sú ľudia, ktorí sú poplatní Ficovi. Sú tam ľudia, ktorí vidia, čo tu Fico robil, sú tam ľudia, ktorí vidia, ako sa tu vládlo. Takže mimovládky musíme obmedziť. Musia ich obmedziť, pretože mimovládky sú pre nich obrovské nebezpečenstvo, obrovské. Celé to PVV je napísané len a len tak, aby nepomáhalo ľuďom, ale aby pomáhalo ´našim ľuďom´.
Vaľová, Jana, poslankyňa NR SR (2012-08-01):
V polovičke príspevku som.
Matej, Ondrej, poslanec NR SR (2010-12-01):
Ďakujem pekne za slovo, pán predseda. Vážený pán predseda, vážené panie poslankyne, vážení páni poslanci, k návrhu vládneho návrhu zákona č. 595/2003 Z. z. v znení neskorších predpisov, tlač 92a, v rozprave vystúpili štyria poslanci a minister financií Ivan Mikloš. Boli podané štyri pozmeňujúce a doplňujúce návrhy. Procedurálny návrh nebol podaný. Zároveň v rozprave boli podané dva návrhy na vyňatie bodov zo spoločnej správy na osobitné hlasovanie, a to návrh pána poslanca Buriana vyňať body 1 a 13 a môj návrh vyňať body 9 a 10. Preto prosím, pán predseda, aby sme hlasovali o bodoch č. 2, 3, 4, 5, 6, 7, 8 a 12 zo spoločnej správy s odporúčaním gestorského výboru schváliť. A 11, pardon, ešte bod 11.
Laurenčík, Milan, podpredseda NR SR (2020-06-09):
Pán poslanec Jozef Šimko.
Pellegrini, Peter, predseda NR SR (2015-09-25):
Vážené panie poslankyne, vážení páni poslanci, budeme pokračovať v rokovaní v prvom čítaní o vládnom návrhu zákona o verejnom obstarávaní a o zmene a doplnení niektorých zákonov (tlač 1731). Poprosím pána predkladateľa, pána ministra spravodlivosti, aby dokončil svoju úvodnú reč. Nech sa páči.
Ďuriš Nicholsonová, Lucia, podpredsedníčka NR SR (2018-12-03):
Poprosím vás, pán predkladateľ, preruším, poprosím, zastavte časomieru pánovi poslancovi. Pán poslanec, v zmysle rokovacieho poriadku sa v čase, ktorý sa vám započítava v ústnej rozprave, to je čas vymedzený na odôvodnenie, potom sa časomiera zastaví a vy čítate technickú časť toho poslaneckého návrhu. Mne teraz ide len o to, aby ste to stihli predniesť.
Jurinová, Erika, podpredsedníčka NR SR (2013-09-12):
Vážené panie poslankyne, vážení páni poslanci, pokračujeme v rokovaní siedmeho dňa 23. schôdze Národnej rady Slovenskej republiky a mali by sme pokračovať v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní (tlač 416). (Obsadenie rečníckeho pultu iným poslancom, ako mal vystúpiť v rozprave.) Obávam sa... (Hlasy v sále.) Už sa neobávam.
Kadúc, Miroslav, poslanec NR SR (2014-07-02):
Ďakujem veľmi pekne aj pánovi Mičovskému, aj pánovi Pucimu. No ja vám to teda ešte raz vysvetlím. Pán minister navrhuje, aby sa do zákona, do jeho úvodného ustanovenia dala táto veta: „Voda ako životne dôležitá zložka životného prostredia je nenahraditeľná surovina a prírodné bohatstvo, ktoré má strategický význam pre bezpečnosť štátu a ktorého nedostatok môže spôsobiť ohrozenie života a zdravia obyvateľstva.“ Je to pekné, výpovedné, čo ale tá veta znamená? V zákone sa hovorí v podstate o niečom úplne inom. Hovorí sa tam o prevode vody. Kedy sa môže tá voda prevádzať? Toto ustanovenie dáva zákonu účel, dáva mu nejaký význam, v akom duchu sa má ten zákon niesť. A tie dva odkazy, ktoré sú tam, ešte raz, ten zákon o bezpečnosti štátu v čase vojny, vojnového stavu a výnimočného stavu. To úplne mení charakter toho ustanovenia. Aspoň tak sa to javí. Čiže naozaj v dobrom ak chcete vyvrátiť pochybnosti, poďme do toho, dajte preč tie odkazy pokojne alebo vysvetlite mi, kvôli čomu sú tam, a dajme, ukotvime to do takej právnej normy, ktorá nebude zmeniteľná jednoduchou väčšinou. Fakt v dobrom to hovorím. Vyvrátite akékoľvek pochybnosti týmto. Ak to neurobíte, tie pochybnosti minimálne na mojej strane určite budú. A na to, že to ešte nikto nepovedal, vám proste odpovedať neviem. Ja to čítam tak, ako to čítam. A čítam to ako zlé.
Viskupič, Marián, poslanec NR SR (2023-06-28):
Vážený pán predseda, v rozprave vystúpil jeden poslanec, dajte, prosím, hlasovať o návrhu uznesenia tak, ako je uvedené v prílohe informácie výboru.
Petrák, Ľubomír, poslanec NR SR (2010-10-21):
Ďakujem pekne za slovo, pán predsedajúci. No pán kolega, ja sa pridám na stranu tých, ktorí vidia v tejto vašej novele zákona viacero problémov, ktoré tu už boli pomenované. Ja by som si dovolil postaviť niekoľko otázok. Prvá otázka znie. Aký bude efekt verejnej kontroly? Ex post bude odobraný titul? Ako, lebo tá verejná kontrola by mala spĺňať nejaký legitímny cieľ, ktorý by mal smerovať k odstraňovaniu problémov a odstraňovanie a problémom, ktorý vidím v tomto prípade, sú neprávom priznané tituly na základe plagiátorstva. Ak ide o plagiátorstvo, osobne si myslím, že to nie je otázka verejnej kontroly, ale je to otázka zlyhania manažmentu fakúlt, ktoré by mali vytvoriť vnútorné mechanizmy na to, aby boli vychytané všetky možnosti plagiátorstva, ak sa takéto vyskytnú, aby boli potrestané, vrátane potrestania ľudí, ktorí umožnili takéto konanie. A posledná otázka, ktorá tu často zaznieva, je otázka autorských práv. Ja pochádzam z technického prostredia, tak isto z prostredia vysokých škôl a môžem povedať, že v diplomových prácach sa veľmi často v technických odboroch objavujú riešenia výskumných úloh, ktoré často nie sú ukončené. Diplomové práce sú zadávané ako čiastkové problémy z týchto úloh a znovu tu vyvstáva otázka toho, čo tu bolo povedané. Ako budú chránené autorské práva na toto, ako budú chránené autorské práva ostatných ľudí, ktorí sa podieľajú na výskumných prácach, vrátane vedúcich diplomových prác, ktorí nie nečasto sú zdrojom aj inšpirácie, aj udávania nejakého technického tónu, alebo vedeckého tónu v tej práci. Ako tých otázok je samozrejme viacej, ale na krátkosť času viac nemôžem. Ďakujem.
Kollár, Boris, predseda NR SR (2022-02-02):
Ďakujem. Evidujem päť faktických poznámok, ale musím tunák upozorniť, že pán Habánik, nefungovalo mu zariadenie, bol to nahlásiť, takže aby ste evidovali, že boli piati. Takže nech sa páči, pán Habánik, máte slovo.
Paška, Pavol, predseda NR SR (2013-03-22):
Pán poslanec Lebocký.
Kuriak, Milan, poslanec NR SR (2022-12-06):
Ďakujem. Vážený pán predsedajúci, v rozprave k návrhu zákona vystúpil jeden poslanec. Nebol podaný žiadny pozmeňujúci a doplňujúci návrh. Pristúpme k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 4 spoločnej správy spoločne s odporúčaním gestorského výboru schváliť.
Nehézová, Jana, poslankyňa NR SR (2018-03-14):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Šíbl, Jaromír, poslanec NR SR (2021-10-21):
Pán predseda, pri poslednom hlasovaní, bod 48 programu, tlač 722, nedopatrením som zahlasoval za, chcel som sa zdržať. Ďakujem.
P. Hrušovský, podpredseda NR SR: (2001-10-25):
Teraz poprosím pána podpredsedu vlády, aby odpovedal na otázku, ktorú mu položil pán poslanec Mesiarik, ktorý sa vás pýta: „V čom vidíte príčinu problémov v Rade hospodárskej a sociálnej dohody?“ Nech sa páči, máte slovo.
M. Hort, podpredseda NR SR: (2007-11-28):
Ešte sa s faktickou poznámkou prihlásil pán poslanec Ďuračka ako posledný k vystúpeniu pána poslanca Mikloša. Potom dostane priestor na reakciu aj pán poslanec Mikloš. Pán Ďuračka, nech sa páči.
Bugár, Béla, podpredseda NR SR (2019-09-25):
Prezentujme sa a hlasujme o tomto návrhu. (Hlasovanie.) Prítomných 135, za 134, 1 sa zdržal. Konštatujem, že toto uznesenie Národná rada schválila. Teraz prosím pána poslanca Marosza, aby uviedol hlasovanie v prvom čítaní o návrhu skupiny poslancov na vydanie ústavného zákona, ktorým sa mení a dopĺňa ústava (tlač 1655). (Hlasovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1655.)
Laššáková, Jana, podpredsedníčka NR SR (2013-12-18):
Na vystúpenie pána poslanca s faktickými poznámkami páni poslanci Vašečka a Brocka. Končím možnosť prihlásiť sa s faktickými poznámkami. Nech sa páči, pán navrhovateľ.
Bugár, Béla, podpredseda NR SR (2017-12-01):
Pani poslankyňa Grausová.
Mizík, Stanislav, poslanec NR SR (2020-02-25):
Ďakujem za slovo. Hovorili ste o bubákoch, takže, vážený pán bubák, ja na tých vašich bubákov neverím, ale verím na ťahy pod falošnou vlajkou a otrávenými koláčmi. A tie otrávené koláče, ktoré svojou sladkosťou maskujú jed, sú priam zhrnuté v čl. 3 pri vymedzení pojmov bodu C Istanbulského dohovoru. Každý súdny človek si vie z toho vyvodiť záver. Opäť vaša ekvilibristika dosiahla otrávené koláče kniežaťa Jusupova, keď sa chcel zbaviť Rasputina otrávenými koláčmi. Ale niekto prežije aj otrávené koláče, neúčinkujú. Aj slovenský národ prežije takéto otrávené koláče a z vašich pozmeňovákov vyplýva, že chcete dosiahnuť ratifikáciu tohto Istanbulského dohovoru. Ďakujem za slovo.
M. Číž, podpredseda NR SR: (2008-11-27):
Pán poslanec Bačík, máte možnosť položiť doplňujúcu otázku v rozsahu 2 minút. Želáte si? Máte slovo.
Bugár, Béla, podpredseda NR SR (2016-10-12):
Nech sa páči, prezentujme sa a hlasujme o návrhu ako o celku. (Hlasovanie.) Prítomných 136 poslancov, za návrh 80, proti 28, zdržalo sa 28 poslancov. Konštatujem, že tento vládny návrh zákona sme schválili. Budeme hlasovať v prvom čítaní o vládnom návrhu zákona, ktorým sa dopĺňa zákon č. 39/2015 Z. z. o poisťovníctve, tlač 252. Pán poslanec Náhlik, máte slovo. [Hlasovanie o vládnom návrhu zákona, ktorým sa dopĺňa zákon č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov , tlač 252.]
J. Halecký, poslanec: (2008-04-09):
Skutočne váš návrh rieši situáciu tých, ktorí sú v druhom pilieri, ja by som bol taký stručný a zrozumiteľný, a ktorí nedovŕšia 15 rokov sporenia. Skutočne akonáhle dostanú dôchodok vlastne z prvého piliera, teda zo Sociálnej poisťovne, lebo tam sú už poistení dlhšie obdobie, tak budú mať nárok aj na dôchodok z druhého piliera. Čiže elegantné, dobré riešenie. Len hovorím, tým pádom sa zanuluje tá novela zákona o dôchodkovom sporení, ktorú sme prijali asi pred troma-štyrmi mesiacmi. Takže z tohto dôvodu som chcel, aby k tomuto zákonu sa vyjadrilo aj ministerstvo, a to z toho dôvodu, že sa to dotýka dosť výrazného počtu poistencov a sporiteľov. Zhruba odhadom, pokiaľ by som si mal teraz tipnúť, jedná sa o možno 150-tisíc sporiteľov. A čo je dôležité, tá suma predstavuje možnože aj 1 miliardu. Čiže rozhodovať o takej veľkej čiastke a takom veľkom počte ľudí bez toho, aby registrovalo to riešenie čo len ministerstvo nejakým vyjadrením, je dosť problematické. Takže z tohto dôvodu som mal dojem, že malo by sa k tomu vyjadriť ministerstvo práce, sociálnych vecí a rodiny. A viete veľmi dobre, pani predkladateľka, že ministerstvo avizovalo, že v takzvanej veľkej novele bude riešiť aj tento problém, keď tí perspektívni invalidi, tí, ktorí nesplnia podmienku 15 rokov... (Prerušenie vystúpenia časomierou.)
Laurenčík, Milan, podpredseda NR SR (2021-05-07):
Pani komisárka, chcete reagovať na faktické poznámky? Chcete? (Reakcia komisárky pre osoby so zdravotným postihnutím: „Ja by som len veľmi krátko.“ ) Môžete z miesta, môžete z miesta, technici vám zapoja mikrofón. Nech sa páči, môžete reagovať.
Pellegrini, Peter, predseda NR SR (2014-11-27):
Pán poslanec Jurzyca, nie je prítomný v sále. Pán poslanec Švejna, ani ten nie je prítomný v sále, stráca poradie aj druhýkrát, aj pán poslanec Jurzyca, aj pán poslanec Švejna. To boli ústne prihlásení do rozpravy. Vyhlasujem rozpravu za skončenú. Pán navrhovateľ, chcete zaujať stanovisko? Nech sa páči, pán minister financií a podpredseda vlády. Boli predkladatelia obidvaja, takže jeden zaujme stanovisko. Nech sa páči, pán minister.
P. Paška, predseda NR SR: (2007-09-20):
(Hlasovanie.) 141  prítomných, 88 za, 7 proti, 42 sa zdržalo, 4 nehlasovali. Konštatujem, že sme odsúhlasili návrh uznesenia a zobrali sme správu na vedomie. Teraz budeme hlasovať a poprosím pani poslankyňu Cibulkovú, aby uviedla hlasovanie o návrhu uznesenia k informácii o vydaných aproximačných nariadeniach vlády Slovenskej republiky  v I. polroku 2007 a o zámere prijímania aproximačných nariadení v II. polroku 2007 . Je to tlač 350.
Osuský, Peter, poslanec NR SR (2022-02-08):
... tak ovláda počítače...
Madej, Róbert, poslanec NR SR (2014-03-26):
Ďakujem pekne, pán predseda. Prosím, dajte hlasovať o tom, že Národná rada prideľuje návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre financie a rozpočet; ďalej že za gestorský výbor určuje ústavnoprávny výbor s tým, aby výbory prerokovali návrh zákona v druhom čítaní do 12. mája 2014 a gestorský výbor do 13. mája 2014.
Blanár, Juraj, podpredseda NR SR (2022-10-04):
Posledná kolegyňa prihlásená písomne do rozpravy je pani poslankyňa Petra Hajšelová, ktorej udeľujem slovo. Nech sa páči.
K. Sárközy, poslankyňa: (2008-09-09):
Pani ministerka, pretože ste neboli na výbore pre sociálne veci a bývanie, tam som dala túto otázku, vám som ju nemohla položiť, tak položím túto otázku aj vám. Vo svojej predkladacej správe ste sa opierali o § 89 ods. 1 zákona o rokovacom poriadku o skrátenom legislatívnom konaní. Tento paragraf hovorí o tom: „Za mimoriadnych okolností, keď môže dôjsť k ohrozeniu základných ľudských práv a slobôd alebo bezpečnosti alebo ak hrozia štátu značné hospodárske škody, Národná rada sa môže na návrh vlády uzniesť na skrátenom legislatívnom konaní o návrhu zákona.“ Pani ministerka, ja sa pýtam, čo takého sa momentálne na Slovensku udialo, že z týchto uvedených dôvodov, ktoré sú v ods. 1 § 89 zákona o rokovacom poriadku, vláda navrhuje túto neštandardnú formu legislatívneho konania? A keď už hovorím o predkladacej správe, tam sa nachádza tiež len hmlisté, mohla by som povedať, všeobecné konštatovanie, že vraj „vláda chce zabrániť ohrozeniu základných práv a slobôd“, čo podľa môjho názoru v tomto prípade neobstojí. Ide totiž len o obyčajné zneužitie moci, o nepremyslený, a dovolím si tvrdiť, aj po odbornej stránke patrične nepripravený krok, pretože obchádza tripartitu, len aby sa dalo splniť súkromné želanie predsedu vlády. K tomu sa teraz musí prispôsobiť celá zákonodarná moc? Ja osobne som presvedčená, že nie. Podľa mňa v tomto momente nič neodôvodňuje, aby sa snemovňa zaoberala v skrátenom legislatívnom konaní týmto návrhom zákona. Je to len zneužitie rokovacieho procesu. A musím povedať, že v tejto otázke zastávam rovnaký názor, aký názor zastával bývalý poslanec tejto snemovne, terajší premiér Robert Fico a terajší podpredseda parlamentu pán poslanec Číž, sedeli v tých laviciach, ktorí pri všetkých takýchto zákonoch, ktoré sme toho času predkladali, sa ozvali a demonštrovali ostentatívne proti tomu, že snemovňa prerokuje takéto zákony. Takže ja momentálne nič iné nerobím, len ako opozičná poslankyňa takisto protestujem proti tomu, aby snemovňa prerokovala tento návrh zákona v skrátenom legislatívnom konaní, a pevne verím, pani ministerka, že mi odpoviete na tú otázku, že podľa § 89 ods. 1, pretože nič iné ste neuvádzali, čo je v tomto paragrafe obsiahnuté, aby snemovňa musela tento zákon prerokovať v skrátenom legislatívnom konaní. Ďakujem pekne. (Potlesk.)
Ďuriš Nicholsonová, Lucia, podpredsedníčka NR SR (2019-06-20):
... ste teda hodne po termíne a ja som to uzavrela, tú možnosť. Je všeobecný súhlas? Tak vás tam našroubujeme, tak ste tam.